## Likumprojekta „Grozījumi likumā „Par valsts un pašvaldību kapitāla daļām un kapitālsabiedrībām”” anotācija

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Likumprojekts izstrādāts atbilstoši Ministru kabineta 2011.gada 1.novembra sēdē nolemtajam (protokols Nr.62. 64.§). |
|  2. |  Pašreizējā situācija un problēmas | Latvijas Republikas Ministru kabineta lēmumu par valsts akciju sabiedrību „Latvijas Hipotēku un zemes banka” (turpmāk tekstā - Hipotēku banka) īstenošana, kā arī aktīvais darbs pie Hipotēku bankas komercdaļas pārdošanas stratēģijas realizēšanas valdes locekļiem un daļai darbinieku (līdz 30) uzliek būtisku papildus noslodzi, apzinoties Hipotēku bankas pārveides procesa nozīmīgumu, tajā skaitā ņemot vērā valdības apņemšanos starptautiskajiem aizdevējiem, gan veicot ievērojamu darbu pie iekšējiem bankas un meitas sabiedrību pārveides procesiem, gan aktīvi skaidrojot situāciju medijiem un Hipotēku bankas klientiem, tostarp pārliecinot par drošu noguldījumu saglabāšanu Hipotēku bankā, kas ir ļoti svarīga bankas likviditātes stabilitātes nodrošināšanai, kā arī pastāvīgi strādājot ar Hipotēku bankas kreditoriem, tostarp institucionālajiem. Neskaidrība par Hipotēku bankas nākotnes perspektīvu, nelīdzvērtīgais atalgojums, kā arī sociālās garantijas ar citiem finanšu sektorā strādājošajiem arvien vairāk stratēģiski svarīgus darbiniekus, tostarp augsta līmeņa speciālistus mudina pārtraukt darba tiesiskās attiecības ar Hipotēku banku un bankas meitas sabiedrībām, meklējot darbu stabilos uzņēmumos ar darba noslodzei un specifikai atbilstošu atlīdzību. Identiskas indikācijas šobrīd tiek paustas no Hipotēku bankas valdes locekļu puses. Hipotēku bankas kā valsts kapitālsabiedrības, kas darbojas kā kredītiestāde, valdes locekļu atalgojums, salīdzinot ar citu kredītiestāžu un finanšu sektora kapitālsabiedrību valdes locekļu atalgojumu, ir vismaz trīs reizes zemāks, tajā skaitā, salīdzinot ar AS „Parex banka” vai AS „Citadele banka” valdes locekļu atalgojumu, neskatoties uz to, ka šajās kapitālsabiedrībās valstij ir būtiska netieša līdzdalība, bet citāds tiesisks regulējums. Turklāt atbilstoši likumam „Par interešu konflikta novēršanu valsts amatpersonu darbībā” Hipotēku bankas valdes locekļiem ir ierobežotas iespējas gūt ienākumus, savienojot savu valsts amatpersonu amatu ar citiem, ko lielā darba apjoma dēļ Hipotēku bankā, nav iespējams realizēt arī praktiski. Papildus tam jāņem vērā, ka lielākajai daļai valdes locekļiem šajā pārveides procesā, tas ir 2012. gadā, kad jo īpaši ir nepieciešama pieredze un bankas vadības vēsturiskā „bagāža”, beidzas valdes pilnvaru termiņš, kura pagarināšanai esošajā atalgojuma reglamentācijā valdes locekļi no savas puses var atteikties piekrist. Ņemot vērā ar pārveides procesiem saistītās pārmaiņas Hipotēku bankā, iespējamās izmaiņas tās vadībā (2 no valdes locekļiem ir ilggadēji Hipotēku bankas valdes locekļi ar lielu pieredzi bankas darbībā un vadībā, kas ir iemantojoši kolektīva uzticību un cieņu) var radīt būtiskus riskus sekmīgai pārveides procesa realizēšanai un uzņēmuma sekmīgai vadībai pārmaiņu procesā. Turklāt, lai noturētu kompetentus darbiniekus, tiem ir jānosaka atlīdzība apmērā, kas ir konkurētspējīga ar citām kredītiestādēm vai finanšu sektorā darbojošām kapitālsabiedrībām Latvijas Republikā, taču jāatzīmē, ka šobrīd Hipotēku bankas atsevišķu darbinieku atlīdzība ir lielāka kā valdes locekļu ikmēneša atlīdzība.2011.gada 11 mēnešos 35 darbinieki ir pārtraukuši darba tiesiskās attiecības ar Hipotēku banku pēc savas iniciatīvas, jo ir saņēmuši izdevīgāku piedāvājumu (atalgojums un labumi, karjeras izaugsmes iespējas ilgtermiņā, darba vietas stabilitāte) no citām finanšu pakalpojumu sniedzošām kapitālsabiedrībām vai darba devējiem privātajā sektorā (t.sk. starptautiskiem uzņēmumiem). Tā piemēram, 18 no 35 darbiniekiem par darba attiecību pārtraukšanas iemeslu ir minējuši darba piedāvājumu kādā no Latvijas komercbankām ar salīdzinoši lielu darba algas pieaugumu – līdz pat 20 – 30% no esošās darba samaksas attiecīgā amatu grupā Hipotēku bankā šobrīd. Būtiski, ka 23 no 35 darbiniekiem, kuri ir pārtraukuši darba attiecības ar Hipotēku banku, ir bijuši augstas kompetences darbinieki ar ilgstošu darba stāžu bankā, kas ir t.s. riska amatu grupu pārstāvji jeb t.s. atslēgas darbinieki – kredītdarbinieki, riska analītiķi, augstas kompetences IT speciālisti, vadošie darbinieki – struktūrvienību un apakšstruktūru vadītāji. Hipotēku banka iepriekšējo gadu gaitā ir ieguldījusi līdzekļus personāla attīstībā (kursi, semināri u.c. kvalifikācijas uzlabošanas pasākumi), kas tiek zaudēti gadījumos, kad kvalificēti speciālisti tiek pārvilināti uz citiem finanšu nozares uzņēmumiem. Jau šobrīd šādu darbinieku aiziešana rada draudus sekmīgas Hipotēku bankas komercdaļas atsavināšanas procesa realizēšanai.Hipotēku bankai ir problēmas piesaistīt augstas kompetences un atbilstošas darba pieredzes jaunos darbiniekus, jo kvalificētu darbinieku ar pieredzi finanšu/banku sektorā darba samaksas prasības visbiežāk ir augstākā līmenī nekā esošais attiecīgā amata veicēju (ar līdzvērtīgu vai pat augstāku kompetenci) Hipotēku bankā. Minētais risks pastāv arī gadījumā, ja Hipotēku bankas valdē būtu jāievēl jauni valdes locekļi vai jāpārvēl esošie, jo finansiāli daudz motivētāk ir strādāt Hipotēku bankā kā darbiniekam, nevis valdes loceklim, turklāt arī Hipotēku bankas valdes locekļi nopietni apsver iespēju neturpināt savu darbu Hipotēku bankas valdē.  Līdz ar to Hipotēku bankai tik svarīgajā pārveides procesā ir būtiski nezaudēt ne vien stratēģiski svarīgus, augstas kompetences un pieredzes bagātus darbiniekus, bet arī pieredzējušus un procesā aktīvi iesaistītus valdes locekļus. Tādējādi būtu steidzami nepieciešams pārskatīt valsts kapitālsabiedrībām, kas darbojas kā kredītiestāde, noteiktos atalgojuma ierobežojumus attiecībā uz Hipotēku banku un tās koncerna uzņēmumiem. Banku pakalpojumus Latvijā uz 30.04.2011. sniedza 30 komercbankas. Hipotēku bankas darbības nozare un veicamo uzdevumu specifika nosaka to, ka personālam, tostarp valdes locekļiem, nepieciešamās speciālās zināšanas, izglītība un pieredze ir līdzīgas kā finanšu pakalpojumu nozarē, tādējādi Hipotēku bankā un tās meitas sabiedrībās strādājošie darbinieki un valdes locekļi, kuriem ir nepieciešamā kvalifikācija, atrodas vienotā darba tirgū ar komercbankām un citām finanšu sektorā strādājošām kapitālsabiedrībām, kuru vairākums pārstāv privāto sektoru. Šobrīd Hipotēku banka kā darba devējs nevar nodrošināt līdzvērtīgus nosacījumus ar citiem finanšu pakalpojumu nozares uzņēmumiem tās valdes locekļiem.Lai nodrošinātu atbilstošu atlīdzību Hipotēku bankas valdes locekļiem Hipotēku bankas komercdaļas atsavināšanas procesā un attīstības bankas izveidošanā, nodrošinot līdzvērtīgu atlīdzību ar finanšu sektoru, nepieciešams veikt grozījumus likumā „Par valsts un pašvaldību kapitāla daļām un kapitālsabiedrībām”. Saskaņā ar pēdējiem pieejamiem Fontes finanšu sektora pētījuma datiem valdes priekšsēdētāja mēnešalgas līmenis kapitālsabiedrībā, kurā valdes priekšsēdētājs pārvalda arī kādu galveno biznesa funkciju un kur strādā vairāk kā 500 darbinieki, ir līdz pat 70% lielāks nekā šobrīd noteiktā Hipotēku bankas valdes priekšsēdētāja mēnešalga, līdzvērtīgas kapitālsabiedrības valdes locekļu mēnešalgas lielums – līdz 50% lielāks nekā esošais Hipotēku bankas valdes locekļu mēnešalgas lielums, kas liecina par nesamērīgi zemu atalgojumu Hipotēku bankas valdes locekļiem, salīdzinot ar situāciju citās kredītiestādēs vai finanšu sektorā darbojošos kapitālsabiedrību valdes locekļu atalgojumu. Papildus tam citu kredītiestāžu valdes locekļu motivācijā tiek ietverti papildus materiālie labumi, kas atbilstoši spēkā esošajiem normatīvajiem aktiem nav atļaut Hipotēku bankas valdes locekļu motivācijā. Šobrīd atbilstoši Hipotēku bankas statūtiem valde sastāv no pieciem valdes locekļiem.Iepriekš minētais ir aktuāls, jo, pirmkārt, Hipotēku banka darbojas finanšu jomā un darbiniekiem, tāpat kā bankas valdes locekļiem ir nepieciešamas specifiskas zināšanas un pieredze, kāda tiek pieprasīta finanšu sektorā komercdarbību veicošām privātajām bankām, tajā pat laikā valstij piederošās bankas valdes locekļu atlīdzība tiek piemērota citām valstij piederošajām kapitālsabiedrībām, skolām, slimnīcām, kas nedarbojas finanšu sektorā un tāpēc kas nevar būt pamatots un adekvāts salīdzinājums. Arī Latvijas Bankas un Finanšu un kapitāla tirgus komisijas locekļu atlīdzība ir noteikta atšķirīgi no citiem valstij piederošo kapitālsabiedrību valžu locekļiem. Lai nodrošinātu pilnvērtīgu uzņēmuma darbību, sekmīgi īstenotu Hipotēku bankas stratēģisko mērķu sasniegšanu arī bankas un tās meitas sabiedrību valdes locekļu amatu kvalifikācijas, darba pieredzes un kompetenču prasības ir nepieciešamas specifiskas finanšu sektoram un tās būtiski atšķiras no pārējo sabiedriskā sektora līdzvērtīgu amatu izvirzītajām kvalifikācijas prasībām, darba rakstura un atbildības analīzes, tāpēc nebūtu pielīdzināms valsts sektorā strādājošo atalgojuma noteikšanas principiem, turklāt Hipotēku banka ir vienīgā valsts kapitālsabiedrība, kas darbojas kā kredītiestāde. Hipotēku bankas valdes locekļu un meitas uzņēmumu vadītāju amatu grupas vērtība amatu vērtēšanas rezultātā ieņem augstāko amata relatīvo vērtību, pret ko tiek attiecinātas pārējās amatu grupas uzņēmumā. Atlīdzības noteikšanai valdes locekļiem, kas ieņem amatu valsts un pašvaldību kapitālsabiedrībās, kas darbojas kā kredītiestāde vai ieguldījumu pārvaldes sabiedrība, ņemot par pamatu finanšu un apdrošināšanas jomā strādājošo vidējo darba samaksu un citus spēkā esošos attiecīgās sabiedrības lielumu raksturojošos kritērijus, galvenais arguments ir valdes locekļu kvalifikācijas, darba pieredzes, kompetenču, darba rakstura, riska līmeņa uzņemšanās un atbildības atbilstošs novērtējums finanšu sektora darbības specifikai, kurā reāli uzņēmums strādā un ir būtības piederīgs.Saskaņā ar pēdējiem pieejamiem Fontes finanšu sektora pētījuma datiem valdes priekšsēdētāja mēnešalgas līmenis kapitālsabiedrībā, kurā valdes priekšsēdētājs pārvalda arī kādu galveno biznesa funkciju un kur strādā vairāk kā 500 darbinieki, ir līdz pat 70% lielāks nekā šobrīd noteiktā Hipotēku bankas valdes priekšsēdētāja mēnešalga, līdzvērtīgas kapitālsabiedrības valdes locekļu mēnešalgas lielums – līdz 50% lielāks nekā esošais Hipotēku bankas valdes locekļu mēnešalgas lielums. Papildus tam finanšu sektora kapitālsabiedrībās valdes locekļu motivācijā tiek ietverti citi papildus materiālie labumi, kas atbilstoši likumdošanai nav atļauts Hipotēku bankas valdes locekļu motivācijā, tādējādi neļaujot īstenot FKTK noteiktos atalgojuma politikas pamatprincipus bankas un tās meitas uzņēmumu valdes locekļiem kā augsta riska amatiem un izveidot atalgojuma politiku, kas būtu balstīta uz ilgtermiņa mērķu sasniegšanu.  |
|  3. |  Saistītie politikas ietekmes novērtējumi un pētījumi | Nav attiecināms |
|  4. |  Tiesiskā regulējuma mērķis un būtība | Likumprojekts paredz valsts un pašvaldību kapitālsabiedrībām, kuras darbojas kā kredītiestādes vai ieguldījumu pārvaldes sabiedrības noteikt atsevišķu mēnešalgas noteikšanas kritēriju un tam piemērojamo koeficientu, paredzot, ka mēnešalgas noteikšanā tiek izmantots Centrālās statistikas pārvaldes oficiālajā statistikas paziņojumā publicētais finanšu un apdrošināšanas jomā strādājošo iepriekšējā gada mēneša vidējās darba samaksas apmērs, kas noapaļots pilnos latos un kam atbilstoši sabiedrības lielumu raksturojošiem kritērijiem piemēro koeficientu, kas nedrīkst būt lielāks par 6, kā arī paredz, ka jaunā kārtība tiek piemērota ar izmaksāt ar nākošā kalendāra mēneša 1. datumu pēc likuma grozījumu spēkā stāšanās.  |
|  5. |  Projekta izstrādē iesaistītās institūcijas | Nav |
|  6. |  Iemesli, kādēļ netika nodrošināta sabiedrības līdzdalība | Likumprojekts attiecas tikai uz vienu kapitālsabiedrību grupu, tādēļ sabiedrības līdzdalība noteikumu projekta izstrādē nebija nepieciešama. |
|  7. |  Cita informācija | Šobrīd Latvijas Republikā ir tikai viena valsts kapitālsabiedrība, kas darbojas kā kredītiestāde - Hipotēku banka.  |
|  **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Valdes locekļi, kuri ieņem amatu valsts un pašvaldību kapitālsabiedrībās, kas darbojas kā kredītiestāde vai ieguldījumu pārvaldes sabiedrība. Šobrīd Latvijas Republikā ir tikai viena valsts kapitālsabiedrība, kas darbojas kā kredītiestāde - Hipotēku banka. Hipotēku bankas statūti nosaka piecus valdes locekļus valdes sastāvā. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |   |
|  3. |  Tiesiskā regulējuma finansiālā ietekme |  Ar 2011. gada 1.aprīli Hipotēku bankas valdes priekšsēdētāja alga noteikta 2670 latu apmērā (bruto), valdes locekļiem – 2403 latu apmērā (bruto). Līdz ar grozījumiem piedāvātajā redakcijā, valdes priekšsēdētāja ikmēneša atlīdzība sastādītu 6230 latus (bruto), valdes locekļu atlīdzība – 5607 latus (bruto), kas vismaz daļēji tiktu pielīdzināta finanšu sektora pētījuma datiem līdzvērtīgām amatu grupām. Hipotēku bankas statūti nosaka piecus valdes locekļus valdes sastāvā.  |
|  4. |  Tiesiskā regulējuma nefinansiālā ietekme |  Nav attiecināms |
|  5. |  Administratīvās procedūras raksturojums |  Nav attiecināms |
|  6. |  Administratīvo izmaksu monetārs novērtējums |  Nav attiecināms |
|  7. |  Cita informācija |  Nav |
|  **III. Tiesību akta projekta ietekme uz valsts budžetu un pašvaldību budžetiem** |
| *Nav attiecināms* |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti |  Nav |
|  2. |  Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
| *Nav attiecināms* |
| **VI. Sabiedrības līdzdalība un šīs līdzdalības rezultāti** |
| *Nav attiecināms* |
| **VII. Tiesību akta projekta izpildes nodrošināšana un tās ietekme uz institūcijām** |
| *Nav attiecināms* |

Finanšu ministrs A.Vilks

2011.12.15. 18:42

1728

Artemjeva;

67095599; Ineta.Artemjeva@fm.gov.lv